การจัดการเรียนการสอนภาษาไทยนั้น  ก่อนสอนในช่วงที่ครูวิเคราะห์นักเรียนนั้น ถ้าครูได้สำรวจความต้องการในการจัดกิจกรรมการเรียนการสอนของนักเรียนจะพบว่า  นักเรียน  95% ต้องการให้ครูพาเล่นเกม  ดังนั้นในขั้นนำเข้าสู่บทเรียน  ที่ประสบความสำเร็จ  สามารถทำให้นักเรียนมีความสนใจในการเรียน  สนุกสนาน  มีความสุข ก็คือพานักเรียนเล่นเกม  เกมนั้นควรใช้เวลาสั้น ๆ ไม่ควรเกิน 5  นาที ให้นักเรียนทุกคนมีส่วนร่วม วันนี้  ครูจะพาคุณครูทั้งหลายมาดูเกมที่ 1  ที่นำเข้าสู่บทเรียน  ที่โดนใจนักเรียนวัยรุ่นมากคือ

**เกมทายใจ
จุดประสงค์**       1.  เพื่อละลายพฤติกรรมนักเรียน
       2. เพื่อให้นักเรียนได้สร้างความสัมพันธ์กับเพื่อน ๆ
       3.  เพื่อให้นักเรียนเกิดความสนุกสนานในการเรียนและรู้จักคิดวิเคราะห์
**อุปกรณ์**ใบปลิว ตัวเลือก  จำนวน  10  ข้อ
**วิธีดำเนินกิจกรรม**
         1. ครูแจก ใบปลิว ตัวเลือก  จำนวน  10  ข้อให้นักเรียนอ่านและเลือกคำตอบที่นักเรียนชอบข้อละ  1  คำตอบ
         2.  ให้นักเรียนเปลี่ยนกันตรวจผลงานของเพื่อน  ๆ  ที่นั่งใกล้ ๆ กัน (ไม่ได้ตรวจเพื่อให้คะแนน  สร้างความสนุกสนาน)
         3.  หลังจากนักเรียนเปลี่ยนกันเรียบร้อยแล้ว  ครูค่อยอ่านคำถามให้นักเรียนฟัง
**ตัวอย่าง  ตัวเลือก**        1 วัด  โรงเรียน  สวนสาธารณะ
        2 แพทย์  ครู  ทหาร  ตำรวจ  กรรมกร
        3 วัดตอนกลางคืน   ที่บ้าน   ห้างสรรพสินค้า
        4 หยิก  ตบ  ถีบ  กระทืบ
        5 ผ้าเช็ดหน้า  ผ้าขี้ริ้ว  ชายเสื้อ  มือ
        6 เงิน  บ้าน  รถยนต์  ที่ดิน
        7 ก้น  มือ  เท้า
        8 ดื้อ   โง่   ฉลาด  บ้าเป็นบางครั้ง
        9 ซื่อสัตย์    เอื้อเฟื้อ  ไม่เห็นแก่ตัว  ยืมเงินได้
        10 แมว  หมา  ลิง  หมู
**ตัวอย่าง  คำถาม**        1.  ถ้าครูสั่งให้นักเรียนทำรายงานเป็นกลุ่มนักเรียนจะนัดกันทำรายงานที่ใด
        2.  อาชีพที่นักเรียนใฝ่ฝันคือ
        3.  ถ้านักเรียนเพื่อนที่ถูกใจชวนกันไปเที่ยวครั้งแรกจะเลือกสถานที่ใด
        4.  ถ้าเพื่อนทำให้นักเรียนโกรธมาก ๆ  จะทำอย่างไร
        5.  ถ้าเสียใจร้องไห้จะใช้อะไรเช็ดน้ำตา
        6. สิงที่ต้องการมากที่สุดในขณะนี้คืออะไร
        7.  การผูกมิตรสิ่งแรกที่อยากสัมผัสจากมิตรคืออะไร
        8.  นักเรียนคิดว่าตนเองเป็นคนแบบใด
        9.   ถ้านักเรียนมีแฟนจะเลือกคนประเภทใด
       10.  ก่อนเดินทางมาโรงเรียนนักเรียนอาบน้ำ  แต่งตัว  ส่องกระจก ทุกวัน  นักเรียนคิดว่าหน้าตนเองในกระจกเหมือนอะไร

  **พอถึงข้อ  10  นักเรียนท่านจะกรี๊ดมาก  เมื่อถูกอำ   คำถามและคำตอบสามารถเปลี่ยนได้ตามความสนใจและวัยของผู้เรียนค่ะ**